Tayri, d iḥulfan, d ayen yettḥulfu umdan ɣer wayeḍ, d ayen yelḥan imi tezdi imdanen. seg zik, tayri d yiwen n usentel yesεan azal- is di tmedyazt taqbaylit. si tama n tlawin i yettili daɣen si tama n yirgazen, am yal amdan daɣen yezmer ad izuzen ul - is s way -agi. Deg tmetti taqbaylit n zik, amdan yettaǧǧa s daxel- is ayen yettḥulfu, ur t-id –yesbanay ara, yettsetḥi ad t- id- yini neɣ ad icnu fell -as. win iḥemmlen ittεebbi kan i wul – is ayen iwumi ur yezmir, d ayen i t - yettarran yettidir deg yir tudert, lḥerma tella - d s ufella acku win ixeṣren lḥerma -s yettwi- d aɣilif i twacult- is d udrum- is.